作者:劉仙倫
標題:賀新郎
內容:鄭玉非娼女。嘆塵緣未了，飄零被春留住。腸斷胭脂坡下路。成甚心情意緒。生怕入、梨園歌舞。寂寞陽臺雲雨散，算人間、誰是吹簫侶。空買斷，兩眉聚。新來鏡裡驚如許。暗傷懷、鶯老花殘，幾番春暮。事逐孤鴻都已往，月落千山杜宇。念修竹、天寒何處。不念瑣窗並繡戶，妾從前、命薄甘荊布。誰為作，解絛主。